El crash borsari de l'any 1929, i la posterior Gran Depressió, van donar pas a una desacceleració de la producció per Colt. En previsió d'això els presidents de la companyia, William Skinner i Samuel Stone, van engegar un programa de diversificació similar al realitzat quan va acabar la Guerra de Secessió. Colt va adquirir contractes per a equips d'oficina, calculadores, rentavaixelles, motocicletes i automòbils; tots comercialitzats sota un nom diferent al de Colt. Samuel Stone va adquirir una empresa que fabricava plàstics i li va canviar el nom de "Colt Rock", així com una empresa que fabricava productes elèctrics. Colt va resistir les crisis financeres de l'època mitjançant la reducció de la setmana de treball, la reducció dels salaris i mantenint més emprats en la nòmina del que necessitaven. Aquestes mesures van mantenir a l'empresa en el negoci, però es van menjar el superàvit de caixa que havia adquirit durant els anys de la Primera Guerra Mundial.